laion/Wikipedia-Exotic huggingface dataset:
আলান্দুর মেট্রো স্টেশন

আলান্দুর মেট্রো স্টেশন বা আলন্দুর মেট্রো স্টেশন একটি উত্তোলিত মেট্রো স্টেশন যা নীল লাইন এবং চেন্নাই মেট্রোর গ্রিন লাইনের অংশ এবং এটি দুটি লাইনগুলির মধ্যে একটি বিনিময় কেন্দ্র হিসাবে কাজ করে। স্টেশনটি বর্তমানে চেন্নাই মেট্রোর দুটি স্টেশনের মধ্যে একটি যেখানে দুটি লাইন মিলিত হয়, অন্যটি চেন্নাই সেন্ট্রাল মেট্রো স্টেশন। এটি শহরটির প্রথম বহু-স্তরীয় (মাল্টি-লেভেল) রেলওয়ে স্টেশন। এটি একমাত্র স্টেশন যেখানে দুটি করিডোরের যাত্রীরা ভ্রমণের দিকটি স্যুইচ করতে পারে। স্টেশনটি চেন্নাই মেট্রোর দুটি পৃথক করিডরের জন্য বিনিময় কেন্দ্র হিসাবে কাজ করে, এই দুটি লাইন স্টেশনের দুটি ভিন্ন স্তরে নির্মিত হয়েছে- প্রথমটি গুইন্ডি থেকে অফিসার ট্রেনিং একাডেমী (ওটিএ) এবং চেন্নাই বিমানবন্দরের দিকে এবং দ্বিতীয়টি লাইন সিএমএমটি থেকে সেন্ট থমাস মাউন্ট স্তেস্নের দিকে গিয়েছে। সিএমআরএল প্রকল্পের জন্য স্টেশনের কাছে তামিলনাড়ু বিদ্যুৎ বোর্ড কর্তৃক একটি ২৩০-কেভি গ্রহণকারী সাবস্টেশন (আরএসএস) নির্মিত হচ্ছে। টি এন ই বি কাছাকাছি অবস্থিত টিএনইবি সাব-স্টেশন (টিএনইবি কর্তৃক নির্মিত হচ্ছে) থেকে ১১০ কেভি বিদ্যুৎ সরবরাহ করবে আরএসএস-এ, যা দুটি ট্রান্সফরমার দ্বারা ৩৩ কেভি থেকে ২৫ কেভি পর্যন্ত ধাপে ধাপে সরবরাহ করা হবে। ক্যান্টনমেন্ট বোর্ডে মেট্রো স্টেশনের কাছাকাছি আসার ঘানা জংশনে তিনটি এসি বাস আশ্রয় কেন্দ্র স্থাপনের সিদ্ধান্ত নিয়েছে, যা আন্তঃমন্ত্রণালয় পরিবহন কেন্দ্র হয়ে উঠবে। প্রতিটি আশ্রয়স্থল ৩৭০ বর্গফুটের বেশি হবে, যেজেখানে৩২ জন যাত্রী বসতে এবং ৪৫ জন যাত্রী দাঁড়াতে পড়বে। আশ্রয়ের অন্যান্য সুবিধাগুলিতে এটিএম, সিসিটিভি, সিকিউরিটি গার্ড, পাবলিক প্রস্রাব, পানীয় জল, কফি ভেন্ডিং মেশিন এবং বাস আগমন সম্পর্কে ঘোষণা অন্তর্ভুক্ত করা হবে। চেন্নাই মেট্রো প্রকল্পের প্রথম ধাপে পাঁচটি স্টেশনে মধ্যে একটি হল আলন্দুর স্টেশন, যা বাণিজ্যিক হাব রূপান্তর করা হয়েছে, অন্য স্টেশনগুলি হল সিএমবিটি, অরুবাক্কাম, এককাতুথাঙ্গল এবং অশোক নগর। স্টেশনটির পিছনে গাড়ি পার্কের জন্য একটি বেসমেন্ট এবং স্টিল ফ্লোর দিয়ে ১,১৮,০০০ বর্গফুট ভবন নির্মাণ করা হয়েছে। Raja Simhan, T. E. (৪ মে ২০১২)। "Multi-level Metro rail corridor structure coming up at Alandur"। Business Line। Chennai: The Hindu। সংগ্রহের তারিখ ৪ ফেব্রু ২০১৫।  "ஆலந்தூரில் பிரமாண்ட மெட்ரோ ரயில் நிலையம்"। Chennai Online (Tamil ভাষায়)। Chennai: Chennai Online। ১৪ এপ্রিল ২০১২। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ নভে ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) TNN (২৩ সেপ্টেম্বর ২০১৪)। "In less than a year, you can park, shop and ride at metro rail stations"। The Times of India। Chennai: The Times Group। সংগ্রহের তারিখ ৩ ফেব্রুয়ারি ২০১৫।  উইকিমিডিয়া কমন্সে আলান্দুর মেট্রো স্টেশন সংক্রান্ত মিডিয়া রয়েছে। চেন্নাই মেট্রো রেল লিমিটেডের অফিসিয়াল ওয়েবসাইট
২১ গ্রাম্‌স

টুয়েন্টি ওয়ান গ্রাম্‌স (ইংরেজি ভাষায়: 21 Grams) ২০০৩ সালে মুক্তিপ্রাপ্ত হাইপারলিংক নাট্য চলচ্চিত্র। ছবিটির রচয়িতা Guillermo Arriaga এবং পরিচালক আলেহান্দ্রো গোন্সালেস ইনারিতু। মূল চরিত্রে অভিনয় করেছেন শন পেন, নাওমি ওয়াট্‌স এবং বেনিসিও দেল তোরো। Arriaga ও ইনারিতুর আগের ছবি Amores perros (২০০০) এর মত ২১ গ্রাম্‌সেও ভিন্ন ভিন্ন কয়েকটি কাহিনিসূত্রের মিথস্ক্রিয়া সুন্দরভাবে প্রদর্শিত হয়েছে। এবার কাহিনিসূত্রগুলোর মিথস্ক্রিয়ার কারণ হিসেবে কাজ করেছে একটি সড়ক দুর্ঘটনা। শন পেন প্রচণ্ড অসুস্থ গণিত শিক্ষক, নাওমি ওয়াট্‌স স্নেহময়ী মা ও বেনিসিও দেল তোরো বেশ কয়েকবার জেল খাটা অপরাধী (বর্তমানে ধর্মের ছায়ায় আশ্রয় নিয়েছে) চরিত্রে অভিনয় করেছেন। দুর্ঘটনার পর এই তিনটি চরিত্র ও তাদের পরিবার পরস্পরের কাছাকাছি আসে এবং একে অপরের দ্বারা বিভিন্ন ভাবে উপকৃত ও ক্ষতিগ্রস্ত হয়। ছবিটি ধারাবাহিকভাবেই নির্মাণ করা হয়েছিল। কিন্তু সম্পাদনার সময় অরৈখিক বিন্যাস কৌশল অনুসরণ করা হয়। অর্থাৎ আগের ঘটনা পরে বা পরের ঘটনা আগে বিভিন্ন ভাবে প্রদর্শিত হয়। দুর্ঘটনার আগে ও পরে মূল চরিত্রগুলোর জীবনের বিভিন্ন অংশ বিভিন্ন সময়ে দেখানো হয়েছে। মূল তিনটি চরিত্রেরই অতীত, বর্তমান ও ভবিষ্যৎ আছে। এই তিন কালের ঘটনাগুলোকে অদল বদল করে দেখানো হয়েছে। কিন্তু সিনেমা যতই এগোতে থাকে ততই সবগুলো সময়ের কাহিনি একত্রিত হতে থাকে। শেষের দিকে এসে সার্থক সমন্বয় ঘটে। এটি নির্মাণ করতে গিয়ে ইনারিতু সম্ভবত নির্বাক চলচ্চিত্র ইনটলারেন্স (১৯১৬) দ্বারা প্রভাবিত হয়েছিলেন, যদিও তার নির্মাণ কৌশল অপেক্ষাকৃত জটিল। ২১ গ্রাম্‌স অনেকগুলো পুরস্কার অর্জন করেছে এবং অনেক ক্ষেত্রেই মনোনয়ন লাভ করেছে। একাডেমি পুরস্কার মনোনয়ন - সেরা অভিনেত্রী, সেরা পার্শ্ব অভিনেতা বাফটা অ্যাওয়ার্ডস মনোনয়ন - সেরা অভিনেতা, সেরা অভিনেত্রী, সেরা পার্শ্ব অভিনেতা, সেরা সম্পাদনা এবং সেরা মৌলিক চিত্রনাট্য সমালোচকদের কাছ থেকেও ছবিটি ইতিবাচক সমালোচনা পেয়েছে। "21 GRAMS (15)"। British Board of Film Classification। নভেম্বর ১৮, ২০০৩। সংগ্রহের তারিখ নভেম্বর ১৬, ২০১৪।  "21 Grams (2003)". Box Office Mojo. IMDb. Retrieved December 17, 2010. উইকিউক্তিতে ২১ গ্রাম্‌স সম্পর্কিত উক্তির সংকলন রয়েছে। Official website ইন্টারনেট মুভি ডেটাবেজে ২১ গ্রাম্‌স (ইংরেজি) Article on the cinematography of 21 Grams - অ্যামেরিকান সিনেমাটোগ্রাফার
সুমন কল্যাণপুর

সুমন কল্যাণপুর (মারাঠি: सुमन कल्याणपूर; জন্ম ২৮ জানুয়ারি ১৯৩৭) হলেন একজন ভারতীয় সংগীতশিল্পী। তিনি ভারত রাষ্ট্রের অতি শ্রদ্ধেয় নেপথ্য গায়িকাদের মধ্যে একজন স্বনমধন্য ব্যক্তি ছিলেন। তার সেই সময়কালে, লতা মঙ্গেশকরের একাধিপত্যের মধ্যেও, প্রায় সমস্ত সংগীতকারের সঙ্গেই যুক্ত হয়ে গান গেয়ে স্বীকৃতি অর্জনে সফল হয়েছিলেন। অনেক মানুষ বিশ্বাস করত যে, তার যা প্রতিভা, তাতে তার যত দূর এগোনো উচিত ছিল, তত দূর তিনি যেতে পারেননি, যদিও তার অভাবনীয় সাংগীতিক বৈশিষ্ট্য, যেগুলো একজন নেপথ্য গায়িকার কাছে খুবই প্রয়োজনীয়, সেই উচ্চাঙ্গ সংগীতের বিশদ জ্ঞান, সুরেলা কণ্ঠ এবং গলার বিস্তীর্ণ পরিসীমা ছিল। সুমন কল্যাণপুরের কণ্ঠ অনেক সময়ই লতা মঙ্গেশকরের মনে করে ভুল করত অনেকে। ১৯৫৪ খ্রিষ্টাব্দে তিনি কর্মজীবন শুরু করেন এবং ১৯৬০ এর দশক এবং ১৯৭০ এর দশকে তিনি ভীষণভাবে জনপ্রিয় হয়ে ওঠেন। তিনি হিন্দি ভাষা ছাড়াও মারাঠি, অসমীয়া, গুজরাতি, কন্নড়, ভোজপুরি, রাজস্থানি, বাংলা, ওডিয়া এবং পাঞ্জাবি ভাষায় গান রেকর্ড করেছিলেন। তার প্রধান সময়ে তিনি জনপ্রিয় সংগীতশিল্পী বলে বিবেচিত হয়েছিলেন। তিনি মোট ৮৫৭ খানা হিন্দি গান গেয়েছেন। সুমন কল্যাণপুর ১৯৩৭ খ্রিষ্টাব্দের ২৮ জানুয়ারি ঢাকায় জন্মগ্রহণ করেন। তার পিতা শঙ্কর রাও হেমাদি কর্ণাটকের ম্যাঙ্গালোর শহরের এক বনেদি সারস্বত ব্রাহ্মণ পরিবার থেকে এসেছিলেন। কর্ণাটকের উদুপি জেলার কুন্দপুর তালুকের একটা গ্রাম হল হেমাদি। তিনি সেন্ট্রাল ব্যাঙ্ক অফ ইন্ডিয়ার এক উঁচু পোস্টে চাকরি করতেন এবং দীর্ঘদিন ধরে অধুনা বাংলাদেশের রাজধানী ঢাকায় নিয়োজিত ছিলেন। সেখানে তার পিতা এবং মাতা সীমা হেমাদি ছাড়াও তারা পাঁচ বোন এবং এক ভাই ছিলেন; সুমন তার ভাইবোনেদের মধ্যে সকলের বড়ো ছিলেন। তিনি একজন স্বনামধন্য ভারতীয় গায়িকা। তার পরিবার ১৯৪৩ খ্রিষ্টাব্দে মুম্বই শহরে চলে যান, যেখানে তিনি সংগীতের তালিম নিয়েছিলেন। সুমন কল্যাণপুর সব সময় ছবি আঁকা এবং সংগীতে অনুরক্ত ছিলেন। মুম্বইয়ের বিখ্যাত কলম্বিয়া হাই স্কুলে পড়াশোনা শেষ করে তিনি ছবি আঁকার পরবর্তী পাঠ নিতে মর্যাদাপূর্ণ স্যর জে জে স্কুল অফ আর্টসে ভরতি হয়েছিলেন। একই সঙ্গে পুণের প্রভাত ফিল্মের সংগীত পরিচালক এবং তাদের একজন পারিবারিক বন্ধু 'পণ্ডিত কেশব রাও ভোলে'জির কাছে উচ্চাঙ্গ কণ্ঠ সংগীতে তালিম নিয়েছিলন। সুমনের মত অনুযায়ী, প্রথমদিকে গান গাওয়াটা ছিল তার কাছে একটা শখ, কিন্তু ক্রমে ক্রমে সংগীতের ওপর তার অনুরাগ বেড়ে যায়, আর এর ফলস্বরূপ তিনি পেশাদারিত্বের সঙ্গে 'উস্তাদ খান আবদুল রহমান খান' এবং 'গুরুজি মাস্টার নবরং' এঁদের কাছে সংগীত শিক্ষা করতে আরম্ভ করেছিলেন। The Other Lata "Suma Kalyapur"। ১৩ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৯।  "Suman Kalyapur"। ৩ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।
আলেহান্দ্রো গোন্সালেস ইনারিতু

আলেহান্দ্রো গোন্সালেস ইনিয়ার্‌রিতু (স্পেনীয় ভাষায়: Alejandro González Iñárritu) (জন্ম: ১৫ই আগস্ট, ১৯৬৩) হলেন একজন মেক্সিকান চলচ্চিত্র পরিচালক, প্রযোজক ও চিত্রনাট্যকার। ইনারিতু প্রথম মেক্সিকান চলচ্চিত্র পরিচালক যিনি সেরা পরিচালক হিসেবে অস্কার পুরস্কার পেয়েছিলেন। ইনারিতু ছয়টি চলচ্চিত্র পরিচালনা করেছেন। চলচ্চিত্রসমূহ হল ডেথ ত্রয়ী খ্যাত তিনটি চলচ্চিত্র আমোরেস পেররোস (২০০০), ২১ গ্রাম্‌স (২০০৩), ও বাবেল (২০০৬), এবং বিউতিফুল (২০১০), বার্ডম্যান বা (দ্য আনেক্সপেক্টেড ভার্চু অব ইগনোরেন্স) ও দ্য রেভেন্যান্ট। তার শেষ তিনটি ছবিই বিপুল সফলতা অর্জন করেছে। বার্ডম্যান চলচ্চিত্রের জন্য তিনি শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কার লাভ করেন। পরের বছর দ্য রেভেন্যান্ট চলচ্চিত্রের জন্য তিনি টানা দ্বিতীয়বারের মত শ্রেষ্ঠ পরিচালনার জন্য একাডেমি পুরস্কার লাভ করেন। ১৯৫০ সালের পর তৃতীয় পরিচালক হিসেবে টানা দুই বার শ্রেষ্ঠ পরিচালক হিসেবে অস্কার জিতেন। মেক্সিকান পরিচালক গিয়ের্মো দেল তরো ও আলফোনসো কুয়ারোন ইনারিতুর কাছের বন্ধু, তাদের তিনজনকে একত্রে "চলচ্চিত্রের তিন বন্ধু" বলে অভিহিত করা হয়। ডেট্রাস ডেল দিনেরো (১৯৯৫) (টিভি) এল তিমব্রে (১৯৯৬) পাওডার কেগ (২০০১) ১১'০৯০১ সেপ্টেম্বর ১১ (২০০২) (মেক্সিকো সেগমেন্ট) চাকুন সন সিনেমা (২০০৭) (সেগমেন্ট "আন্না") নারান জা (ওয়ান অ্যাক্ট অরেঞ্জ ডান্স) (২০১২) "অস্কারে সেরা যারা, সেরা যা"। দৈনিক ইত্তেফাক। ২৩ ফেব্রুয়ারি ২০১৫। সংগ্রহের তারিখ ৫ এপ্রিল ২০১৭।  Thompson, Anne (২৪ সেপ্টেম্বর ২০০৬)। "Three amigos change face of Mexican film"। দ্য হলিউড রিপোর্টার। সংগ্রহের তারিখ ৫ এপ্রিল ২০১৭।  Naran Ja Alejandro González Iñarritu at Biosstars International ইন্টারনেট মুভি ডেটাবেজে আলেহান্দ্রো গোন্সালেস ইনারিতু (ইংরেজি) Moving Pictures Magazine interview Guardian interview, discussing Amores Perros
জোঅ্যান উডওয়ার্ড

জোঅ্যান জিগনিলিয়েট ট্রিমিয়ার উডওয়ার্ড (ইংরেজি: Joanne Gignilliat Trimmier Woodward; জন্ম: ২৭ ফেব্রুয়ারি ১৯৩০) হলেন একজন মার্কিন অভিনেত্রী, প্রযোজক ও মানবহিতৈষী। ছয় দশকের অধিক সময়ের অভিনয় জীবনে তিনি চারটি একাডেমি পুরস্কারের মনোনয়ন হতে একটি, দশটি গোল্ডেন গ্লোব পুরস্কারের মনোনয়ন হতে তিনটি, চারটি বাফটা পুরস্কারের মনোনয়ন হতে একটি এবং নয়টি প্রাইমটাইম এমি পুরস্কারের মনোনয়ন হতে তিনটি পুরস্কার অর্জন করেন। উডওয়ার্ডের চলচ্চিত্রে অভিষেক হয় কাউন্ট থ্রি অ্যান্ড প্রে (১৯৫৫) দিয়ে। তিনি দ্য থ্রি ফেসেস অব ইভ (১৯৫৭) চলচ্চিত্রে অভিনয় করে শ্রেষ্ঠ অভিনেত্রীর জন্য একাডেমি পুরস্কার ও সেরা নাট্যধর্মী চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। তিনি অপর তিনটি একাডেমি পুরস্কারের মনোনয়ন লাভ করেন রেচেল, রেচেল (১৯৬৮), সামার উইশেস, উইন্টার ড্রিমস (১৯৭৩) ও মিস্টার অ্যান্ড মিসেস ব্রিজ (১৯৭৮) চলচ্চিত্রের জন্য। তিনি রেচেল, রেচেল ছবির জন্য তার দ্বিতীয় গোল্ডেন গ্লোব পুরস্কার অর্জন করেন এবং সামার উইশেস, উইন্টার ড্রিমস ছবির জন্য শ্রেষ্ঠ অভিনেত্রী বিভাগে তার একমাত্র বাফটা পুরস্কার অর্জন করেন। "Joanne Woodward"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ২৭ ফেব্রুয়ারি ২০১৯।  "Joanne Woodward Biography (1930-)"। ফিল্ম রেফারেন্স। সংগ্রহের তারিখ ২৭ ফেব্রুয়ারি ২০১৯।  উইকিমিডিয়া কমন্সে জোঅ্যান উডওয়ার্ড সংক্রান্ত মিডিয়া রয়েছে। অলমুভিতে জোঅ্যান উডওয়ার্ড ইন্টারনেট অফ-ব্রডওয়ে ডেটাবেজে জোঅ্যান উডওয়ার্ড (ইংরেজি) ইন্টারনেট ব্রডওয়ে ডেটাবেজে জোঅ্যান উডওয়ার্ড (ইংরেজি) ইন্টারনেট মুভি ডেটাবেজে জোঅ্যান উডওয়ার্ড  (ইংরেজি) রটেন টম্যাটোসে জোঅ্যান উডওয়ার্ড (ইংরেজি)
রবের্তো বেনিইনি

রবের্তো রেমিগো বেনিইনি, ওএমআরআই-এর শাভালিয়ের (ইতালীয়: Roberto Remigio Benigni; জন্ম: ২৭ অক্টোবর ১৯৫২) হলেন একজন ইতালীয় অভিনেতা, কৌতুকাভিনেতা, চিত্রনাট্যকার ও পরিচালক। তিনি ১৯৯৭ সালের লা ভিতা এ বেল্লা চলচ্চিত্রে সহ-লেখক, পরিচালক ও অভিনেতা হিসেবে কাজ করেন এবং এতে তার অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার অর্জন করেন। তিনি সন অব দ্য পিংক প্যান্থার (১৯৯৩) চলচ্চিত্রে ইনস্পেক্টর ক্লুজোর পুত্র চরিত্রে এবং চলচ্চিত্র নির্মাতা জিম জারমুশের তিনটি চলচ্চিত্র: ডাউন বাই ল (১৯৮৬), নাইট অন আর্থ (১৯৯১) ও কফি অ্যান্ড সিগারেটস্‌ (২০০৩)-এ অভিনয় করেন। বেনিইনি ১৯৫২ সালের ২৭শে অক্টোবর মানসিয়ানো লা মিসেরিকোর্দিয়ায় জন্মগ্রহণ করেন। তার পিতা লুইজি বেনিইনি একজন রাজমিস্ত্রী, কাঠমিস্ত্রী ও কৃষক, এবং তার মাতা ইসোলিনা পাপিনি একজন ফেব্রিক প্রস্তুতকারক। তিনি ক্যাথলিক ধর্মাবলম্বী হিসেবে বেড়ে ওঠেন, এবং তিনি এখনো নিজেকে এই ধর্মমতে বিশ্বাসী বলে দাবী করেন। মঞ্চ অভিনেতা হিসেবে তিনি প্রথম কাজের অভিজ্ঞতা লাভ করেন ১৯৭১ সালে প্রাতোতে। এই বছরের শরতে তিনি রোমে পাড়ি জমান এবং কিছু নিরীক্ষাধর্মী মঞ্চনাটকে অভিনয় করেন, যার কিছু তিনি পরিচালনাও করেন। ১৯৭৫ সালে বেনিইনি জুসেপ্পে বেরতোলুচ্চির লেখা সিওনি মারিও দি গাসপারে ফু জুলিয়া দিয়ে প্রথম মঞ্চে সফলতা অর্জন করেন। এই ইতালীয় ব্যক্তির নামের ক্ষেত্রে বাংলা ভাষায় ইতালীয় শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে (ইতালীয় উচ্চারণ: [roˈbɛrto beˈniɲɲi])। "Pronunciation of Roberto Benigni"। প্রোনাউন্স ইট রাইট। সংগ্রহের তারিখ ২৭ ফেব্রুয়ারি ২০১৯।  "Cavaliere di Gran Croce Ordine al Merito della Repubblica Italiana"। কিরিনালে (ইতালীয় ভাষায়)। ডিসেম্বর ২৬, ২০০৮ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৯।  "Roberto Benigni"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ৩০ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৯।  "Roberto Benigni Biography (1952-)"। ফিল্ম রেফারেন্স। ৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৯।  "Centro di poesia contemporanea – Università di Bologna"। সেন্ত্রো দি পোয়েসিয়া (ইতালীয় ভাষায়)। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৯।  উইকিমিডিয়া কমন্সে রবের্তো বেনিইনি সংক্রান্ত মিডিয়া রয়েছে। ইন্টারনেট মুভি ডেটাবেজে রবের্তো বেনিইনি  (ইংরেজি) রটেন টম্যাটোসে রবের্তো বেনিইনি (ইংরেজি)
মতিলাল শীল

মতিলাল শীল (১৭৯২ - ২০মে ১৮৫৪) একজন বিখ্যাত ব্যবসায়ী, সমাজসেবী এবং দানবীর। মতিলাল শীল কলকাতার কলুটোলার বাসিন্দা ছিলেন। তার বাবার নাম চৈতন্যচরণ। ফোর্ট উইলিয়ামে সামরিক কর্মচারীদের প্রয়োজনীয় সামগ্রী সরবরাহের মধ্যে দিয়ে তার অর্থোপার্জনের শুরু । এর পর তিনি শিশি বোতল এবং ছিপির ব্যবসা শুরু করেন । কিছুদিন তিনি বালিখালের কাস্টমস দারোগা ছিলেন। ১৮২০ থেকে ১৮৩৪ খ্রিষ্টাব্দ পর্যন্ত তিনি বিভিন্ন ইউরোপীয় প্রতিষ্ঠানের মুৎসুদ্দীর কাজ করেন। এই সময়ে আমদানী রপ্তানী ব্যবসায়ে লিপ্ত হয়ে রুস্তমজী কাওয়াসজী এবং দ্বারকানাথ ঠাকুরের মত প্রতিপত্তিশালী এবং বিখ্যাত ব্যবসায়ী হন। তিনি জাহাজ শিল্পে যোগ দিয়ে বিদেশীদের সাথে প্রতিযোগিতা করেন । আন্তর্দেশীয় জাহাজ ব্যবসায়ে তিনিই প্রথম বাষ্পীয় পোত ব্যবহার করেন। ১৮৪৩ খ্রিষ্টাব্দে তিনি শীলস্ ফ্রী কলেজ প্রতিষ্ঠা করেন এবং ইহুদী শিক্ষকদের দ্বারা ধর্মনিরপেক্ষ শিক্ষার ব্যবস্থা করেন। তিনি বিভিন্ন জনহিতকর কাজে বহু অর্থ ব্যয় করেছেন। তিনি ১৮৪৬ খ্রিষ্টাব্দে হিন্দু চ্যারিটেবল ইনস্টিটিউশন এবং ১৮৫৩ খ্রিষ্টাব্দে হিন্দু মেট্রোপলিটান কলেজ স্থাপনে সহযোগিতা এবং অর্থসাহায্য করেন। তিনি ১৮৪৬ খ্রিষ্টাব্দে বেলঘরিয়া অতিথিশালা এবং স্নানার্থীদের জন্য গঙ্গাতীরে মতিলাল ঘাট স্থাপন করেন। তিনি কলকাতা মেডিকেল কলেজের জন্য অনেক জমি দান করেছিলেন। তিনি ধর্মসভার একজন নেতৃস্থানীয় হলেও ঈশ্বরচন্দ্র বিদ্যাসাগর প্রবর্তিত বিধবা বিবাহ আন্দোলনের সমর্থক ছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৫৩৭, আইএসবিএন ৯৭৮-৮১-৭৯৫৫-১৩৫-৬
ডেভিড ক্রোনেনবার্গ

ডেভিড পল ক্রোনেনবার্গ (জন্ম: ১৫ই মার্চ, ১৯৪৩) কানাডীয় চলচ্চিত্র পরিচালক এবং অভিনেতা। বিশ্ব চলচ্চিত্র বর্তমানে "বডি হরর" বা "ভেনারিয়াল হরর" নামে যে নতুন ধরন বিকশিত হয়েছে তিনি তার অন্যতম প্রধান সংগঠক। মানব দেহের বিভিন্ন রূপান্তর ও ইনফেকশনের মাধ্যমে যে ভীতির সৃষ্টি হয় তাকে কেন্দ্র করে তিনি এক অনন্য নির্মাণ স্টাইলের সৃষ্টি করেছেন। তার ছবিতে মনস্তাত্ত্বিক বিষয়গুলো ক্ষণেই ক্ষণেই দৈহিক রূপ ধারণ করে। চলচ্চিত্র জীবনের প্রথম দিকে কেবল হরর বা বিজ্ঞান কল্পকাহিনীমূলক ছবির মাধ্যমেই এই স্টাইল ফুটিয়ে তুলতেন। পরবর্তীকালে অবশ্য বিভিন্ন ধরনের ছবি নির্মাণে মনোনিবেশ করেছেন। স্টেরিও (১৯৬৯) ক্রাইমস অফ দ্য ফিউচার (১৯৭০) শিভার্স (১৯৭৫) র‍্যাবিড (১৯৭৭) ফাস্ট কোম্পানি (১৯৭৯) দ্য ব্রুড (১৯৭৯) স্ক্যানার্স (১৯৮১) ভিডিওড্রম (১৯৮৩) দ্য ডেড জোন (১৯৮৩) দ্য ফ্লাই (১৯৮৬) ডেড রিংগার্স (১৯৮৮) ন্যাকেড লাঞ্চ (১৯৯১) এম. বাটারফ্লাই (১৯৯৩) ক্র‍্যাশ (১৯৯৬) এক্সিস্টেনজ (১৯৯৯) স্পাইডার (২০০২) এ হিস্ট্রি অফ ভায়োলেন্স (২০০৫) ইস্টার্ন প্রমিজেস (২০০৭) এ ডেঞ্জারাস মেথোড (২০১১) কসমোপলিস (২০১২) ম্যাপস অফ দ্য স্টার্স (২০১৪) ক্রাইমস অফ দ্য ফিউচার (২০২২) ইন্টারনেট মুভি ডেটাবেজে David Cronenberg (ইংরেজি) David Cronenberg at Northern Stars Senses of Cinema: Great Directors Critical Database An article on Salon.com ওয়েব্যাক মেশিনে আর্কাইভকৃত ২৬ সেপ্টেম্বর ২০১১ তারিখে An interview, circa 1999 Director's statement by David Cronenberg on 'Stereo' and 'Crimes of the Future', 2005
সহিদ রঙ্গশালা

সহিদ রঙ্গশালা নেপালের পশ্চিমাঞ্চলীয় শহর বিরাটনগরে অবস্থিত পশ্চিমাঞ্চল বিকাশ ক্ষেত্রের সবচেয়ে বড় স্টেডিয়াম। এর ধারণক্ষমতা ১০,০০০ হাজার দর্শক। এটি নেপালের তৃতীয় বৃহত্তম স্টেডিয়াম। মোরাং এফসি এটিকে ঘরের মাঠ হিসেবে ব্যবহার করে। প্রবেশের জন্য এ স্টেডিয়ামে তিনটি দরজা আছে। ৭ম নেপাল জাতীয় গেমসের উদ্বোধনী অনুষ্ঠান আয়োজনের জন্য ২০১৬ সালে এটিকে আচ্ছাদিত করার জন্য পুণঃনির্মান করা হয়। ২০১৯ সাফ মহিলা চ্যাম্পিয়নশিপ এখানে অনুষ্ঠিত হবে, তার জন্য এটিকে আন্তর্জাতিক মানে উন্নয়ন ও সুযোগ সুবিধা বৃদ্ধির জন্য ক্রীড়া মন্ত্রণালয় ৮.৭ মিলিয়ন রুপি বাজেট দেয়। এছাড়াও এএফএনএ ও বিরাটনগর মেট্রোপলিটন সিটি একটি চুক্তি স্বাক্ষর করে। মহেন্দ্র গোল্ড কাপের (বর্তমানে বিরাট গোল্ড কাপ) জন্য ১৯৬১ সালে স্টেডিয়ামটি নির্মাণ করা হয়েছিল। ২০১৬ সালে ৭ম ন্যাশনাল গেমসের জন্য এটিকে আচ্ছাদিত করার কাজ করা হয়েছিল। ২০১৯ সালে এর আরও ব্যাপক সংস্কার করা হয়। https://thehimalayantimes.com/sports/venue-for-event-closure-changed-thanks-to-poor-management-seventh-national-games/
ডেভ কালাহান

ডেভিড জন কালাহান (ইংরেজি: Dave Callaghan; জন্ম: ১ ফেব্রুয়ারি, ১৯৬৫) পূর্ব কেপের কুইন্সটাউনে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেছেন ডেভ কালাহান। দলে তিনি মূলতঃ ডানহাতি ব্যাটসম্যান হিসেবে ভূমিকা রেখেছেন। এছাড়াও ডানহাতি মিডিয়াম পেস বোলিং করতেন তিনি। কালাহানের কাকাতো ভাই জাস্টিন কেম্প দক্ষিণ আফ্রিকার পক্ষে টেস্ট ও একদিনের আন্তর্জাতিকে অংশগ্রহণ করেছেন। ১৯৮৩ সালে দক্ষিণ আফ্রিকার বিদ্যালয়ের ছাত্রদের নিয়ে গঠিত ‘আলবাট্রসেস দলের’ সদস্যরূপে ইংল্যান্ড গমন করেছিলেন। ঐ দলটিতে বর্ষসেরা ক্রিকেটার মার্ক রাশমেয়ার, ডেভ রান্ডল, ড্যারিল কালিনান, মেরিক প্রিঙ্গল ও সালিয়েগ ন্যাকারডিয়েনের ন্যায় তারকা খেলোয়াড়ের অংশগ্রহণ ছিল। ১৯ বছরব্যাপী প্রথম-শ্রেণীর ক্রিকেটে অংশ নিয়েছেন ডেভ কালাহান। অধিকাংশ সময়ই ইংল্যান্ডে অবস্থান করে সাফোক ও নটিংহ্যামশায়ারের পক্ষে খেলেছেন। প্রাদেশিক ক্রিকেটে খেলোয়াড়ী জীবনের বেশীরভাগ সময় ইস্টার্ন প্রভিন্সের পক্ষে খেলেছেন। ঐ সময়ে দেশের শক্তিধর ব্যাটিংসমৃদ্ধ দলটিতে কেপলার ওয়েসেলস, ফিল আম, মার্ক রাশমেয়ার ও কেনি ম্যাকইউয়ানের অংশগ্রহণ ছিল। টেস্ট ক্রিকেটে অংশগ্রহণের সুযোগ পাননি তিনি। দীর্ঘ আট বছর আন্তর্জাতিক ক্রিকেটে অংশগ্রহণ করলেও ডেভ কালাহান মাত্র ২৯টি একদিনের আন্তর্জাতিকে অংশ নিতে পেরেছিলেন। ৭ ডিসেম্বর, ১৯৯২ তারিখে ভারতের বিপক্ষে একদিনের আন্তর্জাতিকে ডেভ কালাহানের অভিষেক ঘটে। ১৯৯৪ সালে ম্যান্ডেলা ট্রফি প্রতিযোগিতায় দূর্দান্ত ক্রীড়াশৈলী প্রদর্শন করেন। সেঞ্চুরিয়নে অনুষ্ঠিত ঐ খেলায় নিউজিল্যান্ডের বিপক্ষে অপরাজিত ১৬৯ রানের দূর্দান্ত ইনিংস উপহার দেন ডেভ কালাহান। ব্যাটিং উদ্বোধনে নেমে ৪ ছক্কা সহযোগে ১৪৩ বল মোকাবেলান্তে ১৬৯ রানের মনোরম সেঞ্চুরি করেন। এটিই একদিনের আন্তর্জাতিকে যে-কোন ব্যাটসম্যানের তৎকালীন ব্যক্তিগত সর্বোচ্চ রানের ইনিংসের মর্যাদা পেয়েছিল। এরপর তিনি আর একবার মাত্র পঞ্চাশোর্ধ্ব রানের ইনিংসে খেলেছিলেন। এছাড়াও খেলোয়াড়ী জীবনের সেরা বোলিং পরিসংখ্যান গড়েন ৩/৩২। ফলশ্রুতিতে ম্যান অব দ্য ম্যাচের পুরস্কারে ভূষিত হন তিনি। টেস্টিকুলার ক্যান্সার থেকে আরোগ্য লাভের পর প্রথম ডেভ কালাহান খেলতে নেমেছিলেন। Dave Callaghan returned to International Cricket with a bang after beating cancer, ১ জানুয়ারি ২০১৫ তারিখে মূল থেকে আর্কাইভ করা, সংগ্রহের তারিখ ২৮ ফেব্রুয়ারি ২০১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) অ্যাডাম প্যারোরে একদিনের আন্তর্জাতিক দক্ষিণ আফ্রিকান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ডেভ কালাহান (ইংরেজি) ক্রিকেটআর্কাইভে ডেভ কালাহান (সদস্যতা প্রয়োজনীয়) (ইংরেজি) St George's Park profile ওয়েব্যাক মেশিনে আর্কাইভকৃত ২৯ অক্টোবর ২০১৯ তারিখে
অস্টিনস সুইফট

অস্টিনস সুইফট/কোলন সুইফট (বৈজ্ঞানিক নাম: Caltoris cahira austeni (Moore)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত প্রজাতি। অস্টিনস সুইফট এর প্রসারিত অবস্থায় ডানার আকার ৪৫-৫৫ মিলিমিটার দৈর্ঘ্যের হয়। ভারত (সিকিম, অসম, অরুণাচল প্রদেশ, মেঘালয়) নেপাল, ভুটান, মায়ানমার, থাইল্যান্ড এর বিভিন্ন অঞ্চলে এদের পাওয়া যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- স্ত্রী-পুরুষ উভয়েরই ডানার উপরিতল কালচে-বাদামি। পুরুষ প্রকারে সামনের ডানায় সেল-এর প্রান্তে দুটি ছোট ছোপ, ডিসকাল অংশে তুলনায় বড় ও তির্যকভাবে অবস্থিত তিনটি ছোপ এবং শীর্ষভাগে (apex) কোস্টার নিচে দুটি বা তিনটি ক্ষুদ্র ছোপ বর্তমান। উক্ত ছোপগুলি সব সাদা ও অর্ধ-স্বচ্ছ। স্ত্রী-প্রকারে সামনের ডানার সাদা ও অর্ধ-স্বচ্ছ ছোপবিন্যাস অনুরূপ, তবে ছোপগুলি আকারে সামান্য বড় এবং পিছনের ডানার টার্মিনাল প্রান্তরেখার উপরে একটি ছোট হলদে ছোপ দেখা যায়। পিছনের ডানা উভয় প্রকারেই দাগ-ছোপ হীন। ডানার নিম্নতল উপরিতলেরই অনুরূপ। উভয় প্রকারেই পিছনের ডানার টার্মিনাল প্রান্তরেখার উপরে একটি হলদেটে ছোপ লক্ষ্য করা যায়। সিলিয়া (cellia) ছাইরঙা-সাদা। শুঙ্গ কালো ও অগ্রভাগে ঈষদ হলদেটে, তবে শীর্ষবিন্দু কালো। মাথা, বক্ষদেশ (thorax) ও উদর উপরিতলে কালচে-বাদামি ও নিম্নতলে ফ্যাকাশে বাদামি। কম দেখতে পাওয়া এই প্রজাতি অন্যান্য সুইফট প্রজাতির ন্যায় দ্রুত উড়ান বিশিষ্ট ও ভূমির অনেক উপর দিয়ে ওড়ে। পাতায় বসে রসপান করতে ও রোদ পোহাতে এদের প্রায়ই দেখা যায়। এরা ডানা মেলা ও বন্ধ দুই অবস্থানেই রোদ পোহায় (busking) ও মাঝেমধ্যে ফুলে বসে মধুপান করে। উন্মুক্ত বনাঞ্চলে জঙ্গলের পথে গাছপালায় ও ঝোপঝাড়ে এবং নদী বা ঝর্ণার কিনারে সাধারণত সকালের প্রথম ভাগে এই প্রজাতিকে সক্রিয় দেখা যায় ও দুপুরের আগেই এদের বিচরণ বন্ধ হয়ে যায় এবং আবার পড়ন্ত বিকেলে বিচরণ চোখে পরে।কম উচ্চতা বিশিষ্ট পাহাড়ি জঙ্গলে এদর দর্শন মেলে, তবে সমতলভূমি ও অধিক উচ্চতায় এদের কখনোই দেখা যায় না। Moore, P. Z. S., 1883, p. 533. Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 126। আইএসবিএন 9789384678012।  HAN, H. on the genera Caltoris SwiNo, 1893 and Baoris Moo,[1881] from China. Zhang, Y. L., Xue, G. X., & Yuan, F. (2010). Descriptions of the female genitalia of three species of Caltoris (Lepidoptera: Hesperiidae: Baorini) with a key to the species from China. Proceedings of the Entomological Society of Washington, 112(4), 576-584. Watson, E. Y. 1891. Hesperiidae Indicae: being a reprint of descriptions of the Hesperiidae of India, Burma, and Ceylon. Vest and co. Madras
স্টারগেজার

স্টারগেজার লিলি ওরিয়েন্টাল গ্রুপের একটি হাইব্রিড লিলি। পরিণত বয়সে খাড়া অবস্থায় দৈর্ঘ্য ৩৬ ইঞ্চি, পরিধি ১২ থেকে ১৬ ইঞ্চি হয়। ফুলের রং সাদা, লাল, গোলাপী হয়ে থাকে। একটি গাছে ৪ থেকে ৫টি ফুল ধরে। দ্রুতবর্ধনশীল এই গুল্মের জন্য পূর্ণ সূর্যালোক ও পানি নিষ্কাশন ব্যবস্থা বিশিষ্ট উর্বর বেলে-দোঁআশ মাটি প্রয়োজন। গাছটি এ.এস.পি.সি.এ. এর প্রতিবেদন অনুযায়ী বিড়ালের জন্য বিষাক্ত। ১৯৭৮ সালে লেসলি উড্রিফ প্রথম স্টারগেজার উদ্ভাবন করেন। তিনি মার্কিন যুক্তরাষ্ট্রের ক্যালিফোর্নিয়া অঙ্গরাজ্যের অধিবাসী। এর নাম স্টারগেজার করা হয় কারণ প্রস্ফুটিত অবস্থায় এটি তারার দিকে মুখ করে থাকে| এটি উত্তর আমেরিকার সর্বত্র এবং ঢাকাতে পরিচিত একটি ফুল। বিষাক্ত গাছের তালিকা, এনিমেল পয়সন কন্ট্রোল সেন্টার। এ.এস.পি.সি.এ. এর একটি উপপ্রজাতি - লেসলি উড্রিফ, নর্থ তাসমানিয়ান লিলিয়াম সোসাইটি।[স্থায়ীভাবে অকার্যকর সংযোগ]
ইমামউদ্দিন আহমাদ

ইমামউদ্দিন আহমাদ (২ জুলাই ১৯৩৫ - ১২ ফেব্রুয়ারি ২০০৬) ‍ছিলেন একজন বাংলাদেশি রাজনীতিবিদ, ভাষাসৈনিক ও মুক্তিযোদ্ধা ছিলেন। ১৯৭১ সালে স্বাধীনতা যুদ্ধের সংগঠক হিসেবে তিনি বাংলাদেশ আওয়ামী লীগের উপদেষ্টা ছিলেন ও ১৯৭৩ সালে ফরিদপুর-৫ (বর্তমানে ফরিদপুর-৩) আসনে জাতীয় সংসদ সদস্য নির্বাচিত হন। ইমামউদ্দিন আহমাদ ১৯৩৫ সালের ২ জুলাই ফরিদপুর শহরের শহরতলী কমলাপুর এলাকায় জন্মগ্রহণ করেন। তার পিতার নাম নাসির উদ্দিন আহমেদ। তৎকালীন বৈরাগী স্কুল (বর্তমান টেপাখোলা সরকারী প্রাথমিক বিদ্যালয়) থেকে তার শিক্ষাজীবন শুরু করেন এবং সরকারি রাজেন্দ্র কলেজ থেকে বিএ ডিগ্রি লাভ করেন। ইমামউদ্দিন ১৯৪৯ সালে পূর্ব পাকিস্তান ছাত্রলীগ ফরিদপুর জেলা শাখার সভাপতি নির্বাচিত হন। তিনি ফরিদপুর জেলায় ১৯৫২ সালে সংগঠিত বাংলা ভাষা আন্দোলন, ঊনসত্তরের গণঅভ্যুত্থান এবং ১৯৭১ সালে বাংলাদেশের স্বাধীনতা যুদ্ধে সংগঠকের ভূমিকা পালন করেন। ইমামউদ্দিন ভাষা আন্দোলনে ফরিদপুর রাজেন্দ্র কলেজে ছাত্রদের ভাষা আন্দোলনের মিছিলে নেতৃত্ব দেন। ১৯৭০ সালে অনুষ্ঠিত পাকিস্তানের সাধারণ নির্বাচনে তিনি পূর্ব পাকিস্তান থেকে প্রাদেশিক সভার সদস্য নির্বাচিত হন। এরপর বাংলাদেশ আওয়ামী লীগের কেন্দ্রীয় কার্যকরী সংসদের সদস্য হন এবং পরবর্তীতে দলটির কেন্দ্রীয় উপদেষ্টা মন্ডলীর সদস্য নির্বাচিত হন। আমৃত্যু তিনি এই পদে বহাল ছিলেন। ভাষা সৈনিক ১৯৭৩ সালে ১ম জাতীয় সংসদ নির্বাচনে এমপি নির্বাচিত হন। ইমাম উদ্দিন আহমাদ ফরিদপুরের শিক্ষা ক্ষেত্রে ৪৫ টি প্রাথমিক বিদ্যালয় ও ২টি উচ্চ বিদ্যালয় প্রতিষ্ঠা করেন। ইমামউদ্দিন ব্যক্তিগত জীবনে ১৯৫৪ সালে বেগম রুশেমা ইমামের সাথে বিবাহবন্ধনে আবদ্ধ হন। ২০০৬ সালের ১২ ফেব্রুয়ারি ফরিদপুর সদরের কি পাইলাম মোড় নামক স্থানে সড়ক দুর্ঘটনায় তিনি মৃত্যুবরণ করেন। "ইমামউদ্দিন আহমাদ"। যুগান্তর। সংগ্রহের তারিখ ১ মার্চ ২০১৯।  "ইমামউদ্দিন আহমাদ স্মরণে"। সমকাল। ১১ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৯।  "ফরিদপুরে ভাষা আন্দোলনের নেতৃত্বে ছিল শিক্ষার্থীরা"। বণিক বার্তা। সংগ্রহের তারিখ ১ মার্চ ২০১৯। [স্থায়ীভাবে অকার্যকর সংযোগ] "'ফরিদপুরে ভাষা আন্দোলন শুরু হয় ১৯৪৮ সালে'"। বাংলানিউজ২৪.কম (ইংরেজি ভাষায়)। সংগ্রহের তারিখ ১ মার্চ ২০১৯।  "আমাদের শহীদ মিনার : ফরিদপুর জেলা"। দৈনিক ইত্তেফাক। সংগ্রহের তারিখ ৯ জুলাই ২০১৯।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "AL leader Imamuddin passes away"। বিডিনিউজ। সংগ্রহের তারিখ ৯ জুলাই ২০১৯।